Minister za delo, družino, socialne zadeve in enake možnosti na podlagi 18. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2, 98/14 in 18/21) sprejme

**Spremembe MREŽE**

**IZVAJALCEV ZAPOSLITVENE REHABILITACIJE**

**za obdobje od 2021 do 2027**

V Mreži izvajalcev zaposlitvene rehabilitacije za obdobje od 2021 do 2027, št. 149-18/2020/6 z dne 10. 8. 2020 in popravkom Mreže, št. 149-18/2020/7 z dne 7. 10. 2020 (v nadaljnjem besedilu: Mreža), se spremenita:

* peti odstavek 1. točke VIII. poglavja tako, da se glasi:

»Pri določitvi osnovnih plač strokovnih delavcev strokovnih timov zaposlitvene rehabilitacije se upošteva veljavna plačna lestvica, in sicer:

* 19. plačni razred za strokovnega delavca, ki ni vodja strokovnega tima (upošteva se za tri strokovne delavce),
* 24. plačni razred za vodjo strokovnega tima, ki je tudi strokovni delavec strokovnega tima (upošteva se za enega strokovnega delavca),
* 35. plačni razred za zdravnika, specialista medicine dela, prometa in športa (upošteva se za 0,25 strokovnega delavca) ali zdravnika, specialista psihiatrije v razširjenem strokovnem timu TDZ in O (upošteva se za 0,15 strokovnega delavca) ali za specialista tiflopedagogike oz. surdopedagogike v mobilnih timih za ciljni skupini S oz. G (upošteva se za 0,15 strokovnega delavca v posameznem mobilnem strokovnem timu).«.
* tretja alineja sedmega odstavka 1. točke VIII. poglavja tako, da se glasi:

»

* Pri določitvi povračila stroškov prehrane med delom se upošteva višina usklajenega zneska regresa za prehrano med delom, kot ga ministrstvo, pristojno za javno upravo, objavi na osrednjem spletnem portalu državne uprave.«.

Te spremembe veljajo od 1. 1. 2025.

Številka: 149-18/2020-2611-11 Luka Mesec

Datum: 11. 12. 2024 MINISTER